7. ΑΝΑΓΚ. ΝΟΜΟΣ 1374 της 17/22 Σεπτ. 1938 Περί τροποποιήσεως των περί εγγραφών και εξετάσεων εν τοις σχολείοις μέσης εκπαιδεύσεως διατάξεων. ΄Αρθρ.1.-(Προσωρινής ισχύος). ΄Αρθρ.2.-1.(Κατηργήθη υπό του άρθρ. 2 Α.Ν. 1784/1939). 2-3.(Προσωρινής ισχύος). ΄Αρθρ.4.-Μαθηταί ελληνικών ιδιωτικών σχολείων της αλλοδαπής, μη ανεγνωρισμένων ως ισοτίμων προς τα αντίστοιχα ημεδαπά δημόσια σχολεία, εφαρμοζόντων όμως το επίσημον αναλυτικόν και ωρολόγιον πρόγραμμα των δημοσίων σχολείων, δύνανται να υποστώσι κατατακτηρίους εξετάσεις προς απόκτησιν τίτλου σπουδών ισοτίμου προς αντίστοιχον κρατικού σχολείου, διεξαγομένας ενώπιον επιτροπών αποτελουμένων εξ εκπαιδευτικών λειτουργών ανηκόντων εις το διδακτικόν προσωπικόν γυμνασίων της αλλοδαπής ανεγνωρισμένων ως ισοτίμων προς τα ημεδαπά κρατικά σχολεία. Αι επιτροπαί αύται συντίθενται εξ ενός γυμνασιάρχου, δύο φιλολόγων καθηγητών και εξ ενός εξ εκάστης των λοιπών ειδικοτήτων, υπό την προεδρίαν του γυμνασιάρχου, καταρτίζονται δε υπό του Γενικού Επιθεωρητού των σχολείων της αλλοδαπής ή, εφ’ όσον τούτο δεν είναι εφικτόν, υπό του εν τη Χώρα εν η λειτουργεί το σχολείον Πρέσβεως ή Προξένου της Ελλάδος, οίτινες ορίζουσι συγχρόνως και το διδακτήριον, εις τας αιθούσας του οποίου θα διεξαχθώσιν αι εξετάσεις. Εάν κατά τον χρόνον της διεξαγωγής παρευρίσκεται εν τη έδρα των ιδιωτικών σχολείων ο Γενικός Επιθεωρητής των σχολείων της αλλοδαπής, προεδρεύει της εξεταστικής επιτροπής, συμβαθμολογών επί πάντων των μαθημάτων.  «Αι κατά το παρόν άρθρον εξεταστικαί επιτροπαί δεν έχουσι αρμοδιότητα προς εξέτασιν μαθητών επί κατατάξει εις τάξιν ανωτέραν της πέμπτης εξαταξίου γυμνασίου. Κατά τα λοιπά εφαρμόζονται κατ’ αναλογίαν αι διατάξεις του Κεφ. Γ΄ της υπ’ αριθ. 50860/7-6-38 υπουργικής αποφάσεως «περί εγγραφών κλπ.» ως εδημοσιεύθη εν τη υπ’ αριθ. 157 της 3 Αυγ. 1938 φύλλω εφημερίδος της Κυβερνήσεως (Τεύχ. Β΄) και τροποποιείται δια του παρόντος νόμου». Η τελευταία περίοδος του άρθρ. 4 αντικατεστάθη ως άνω υπό του άρθρ. 2 παρ. 1 Α.Ν. 1784/1939. ΄Αρθρ.5-6.(Προσωρινής ισχύος). Σελ. 323 